
	[bookmark: nev]SERESS IVÁN
ivan.seress@gmail.com
Általános Orvosi Kar
Osztatlan, 8. félév
Semmelweis Egyetem
Általános Orvostudományi Kar
	
[bookmark: _GoBack]






Témavezetők:
	Dr. Wiener Zoltán
egyetemi docens, SE ÁOK

	Kelemen Andrea
PhD hallgató, SE ÁOK




Az extracelluláris mátrix változásának hatása a kemoszenzitivitásra vastagbélrákban

Bevezetés: A vastag- és végbélrák (CRC) az egyik leggyakoribb ráktípus világszerte. Bár a CRC kiemelt népegészségügyi probléma, az ötéves túlélés a betegek körében még mindig alacsony. A kezelésére használt protokollok (FOLFOX, FOLFIRI) többek között 5-fluorouracilt (5-FU) tartalmaznak, amely a tumorok széles körében alkalmazott kemoterápiás szer. A CRC sejtek heterogén populációt alkotnak; például az õssejt-szerû sejtek tehetõk elsõsorban felelõssé a tumorok áttétképzési hajlamáért. Az áttétképzés egyik legfontosabb lépése a kollagén I felhalmozódása az extracelluláris mátrixban (ECM). Habár az 5-FU hatásmechanizmusa ismert, a tumorheterogenitással való kapcsolata még nem felderített.
Célkitûzés: TDK munkám célja az ECM hatásának vizsgálata volt a kemorezisztenciára CRC-ben.
Módszer: A kísérletek során a tumorok modellezésében az egyik legmodernebb módszert, a 3D organoid technológiát alkalmaztam. Számos elõnye mellett az organoidok megtartják a primer tumorra jellemzõ sejtes heterogenitást. Az IC50 érték meghatározására fénymikroszkópos képek alapján az organoidok átmérõjét mértem le ImageJ szoftver segítségével, továbbá Cell-TiterGlo 3D-t alkalmaztam a sejtek életképességének vizsgálatára. A CRC sejtek jellemzéséhez génexpressziós vizsgálatokat, valamint sejtszortolást, áramlási citometria és immuncitokémia módszereket használtam.
Eredmények: Eredményeim azt mutatják, hogy a kollagén I nem változtatta meg az organoidok életképességét és hatására jelentõsen megnõtt az 5-FU-val szembeni kemorezisztencia a lamininben és kollagén IV-ben gazdag Matrigelben növesztett organoidokhoz képest. A karakterizálást követõen azt találtam, hogy az õssejt-szerû markerek expressziója kollagén I hatására szignifikánsan megemelkedett, az 5-FU kezelésnek azonban egyik mátrix esetében sem volt jelentõs hatása. A CD44magas, õssejt-szerû tulajdonságokkal rendelkezõ CRC sejtek nagyobb kemorezisztenciát mutattak a CD44alacsony sejtekhez képest.
Következtetések: A modellrendszerünk jól reprezentálja mind a betegek közötti, mind pedig az intratumorális heterogenitást. A pre-metasztatikus állapotban felhalmozódó kollagén I nagyban befolyásolja az õssejt-szerû sejtek jelenlétét, valamint a kemorezisztenciát. Eredményeink jelentõsen hozzájárulhatnak az organoidokon alapuló személyre szabott terápia jövõbeli felhasználását.
Etikai engedély: TUKEB 2015, 51323-4/2015/EKU.
 



